
Cod.
Mis asignaturas: 


ECTS

Curso

Semestre

12179
Contabilidad de Costes

9

    1

Anual

12191
Dirección Comercial 1

4,5

    1

1.

12201
Dirección Financiera 1

4,5

    1

1.

12280  Estadistica



9

    1

Anual

12192
Dirección Comercial 2

4,5

    2

2.

12101
Economia de la Unión Europea
6

    2
            2.

12109
Economia Mundial


6

    3

1.

Skolen har tre forskjellige økonomiutdanninger:  Empresariales (3-årig), ADE og Economía (5-årig).  Jeg gikk Empresariales og tok tilsvarende det 2. året ved HiO.

Dette var det første året hvor man fikk samlet karakter for teori- og arbeidstimene (”teoría y práctica”).  Tidligere har det vært en karakter for teori og en annen for arbeidstimene.

Karakterene blir hengt opp i administrasjonsbygget til økonomiavdelingen.  Dette tar gjerne litt tid, avhengig av hver lærer/”profesor/a”.  I det første karakterheftet som blir hengt opp, står det oppført et tidspunkt hvor studentene kan møte opp for å se på eksamenen eller diskutere karakteren.  Får man 4,5-4,9, kan det være lurt å snakke med læreren…..!

Lærerne har veiledningstimer/”tutorías” til bestemte tider i uken der elevene kan møte opp på konoret/”el despacho” for å snakke om eventuelle tvil/”dudas” i faget/”la asignatura”.  Samme hvor lite velkommen man skulle føle seg, er det bare å møte til ”tutorías, for lærerne er pliktige til å hjelpe studentene til disse tidene.

I undervisningsbygget for økonomi, Aulario Sur, finner man ”Repografía”, der man får kjøpt fagprogram og faghefter.  På en rund ”ting” finner man og noterer nummeret som står i tilknytning til heftet man ønsker, og leverer det inn.  Om dette er dårlig forklart, så vil man skjønne hva jeg snakker om når man ser det!

I resepsjonen på samme sted får man datakort ved å legge igjen skole-ID.  Det finnes to datarom.  Oransje kort for rom i 5 etg.  Datatidene: 9-11, 11-13 osv.  Printerne er mindre bra.

Eksamensdatoer og lignende finnes i glassmontrene på samme sted.

Spanske studenter kjøper sjelden bøker, men låner bøkene på bibilioteket og kopierer de sidene som trengs.  Men det er veldig greit å ha noen bøker selv.  Biblioteket er et av Spanias største universitetsbibliotek, og i starten tar det litt tid å finne fram til bøkene.  I fagprogrammene man kjøper i ”Repografía”, står det hvilke bøker som brukes i faget, så søker man etter dem på en av PCene på biblioteket, og så er det bare å lete.  Som oftest finner man alle bøkene i den nederste etasjen der hvor utlånet ligger.

Noe jeg fant uvant var at dersom man svarer læreren på et spørsmål i ”práctica”-timene, blir dete behørlig notert som ”extra punto”.  Fordeler for de som er frampå!

Contabilidad de Costes – Regnskapsføring


Teoría


Profesor 1. sem: Pablo Alcoy Sapena

Velg annen lærer om du kan.  Sur og lite hjelpsom  Ga uttrykk overfor meg at han ikke likte å ha utvekslingsstudenter i klassen, og jeg var den eneste.  2 timer pr. uke.


Profesora 2. sem: Mercedes Barrachina Palanca

Henne kan jeg anbefale!  God dialog med studentene.  Hyggelig, ung dame.  Benyttet oversiktlige transparenter i timene, som man kunne kjøpe i ”Repografía”.


Práctica


Profesor 1. sem: Antonio Sánchez Tomás

Litt kje fyr, som løste oppgaver i et rasende tempo på tavla.  1 time.


Profesora 2. sem: Ana Cristina Urquidi Martín

Engasjerte studentene og hadde en god dialog med oss.   La vekt på at alle forsto, og ikke at pensum til enhver pris skulle være gått igjennom til eksamen.


Eksamen

I januar kan man ta eksamen i temaene fra 1. semester.  Eksamen tok 2 timer.  I juni/juli tar man eksamen for enten hele året eller bare 2. semester.

Eksamen for 1. semester besto av regneoppgaver og ”multiple choice”/”tipo test” (riktig eller gal påstand) fra teorien.

Eksamen for hele året besto av en bitte liten del ”tipo test” og masse regneoppgaver.

Dirección comercial 1 – markedsføring


Teoría


Profesora: Dra. Eva Caplliure Giner

Forståelsesfull, hyggelig lærer.  God kontakt med studentene.

Forelesninger med gode transparenter.  2 timer.

I dette faget var det mange utvekslingsstudenter.


Práctica


Profesora: Dra. Eva Caplliure Giner

Inndelt i grupper.  Innlevering gruppevis av ukens arbeidsoppgaver omtrent til hver time.  Har et større gruppearbeid ved slutten av semesteret.  Viktig med oppmøte, bl.a. fordi det føres fravær.  1 time.


Eksamen

20 spørsmål ”tipo test” + 2 spørsmål ”de desarrollo”/utledning.

Multiple choice må man gjøre, mens den andre delen ofte er frivillig, og de retter den bare dersom man består ”tipo test”.  Tid til ”tipo test”: ca. 20 min.  Kanskje får du ekstra tid om du spør.

Man får en karakter i ”práctica”, som sammen med karakteren i ”la teoría” blir totalkarakteren.

Dirección Financiera 1 – Finansledelse


Teoría


Profesora: Fuencisla Martinez Lobato.

Ung.  Oppsøkte henne i noen ”tutorías” og ble iskaldt mottatt.

Skriftlig på tavla og noen transparenter.  2 timer.


Práctica


Profesora: Fuencisla Martinez Lobato

Transparenter og tavle.  Elev på tavla for å løse oppgave.  2 timer


Eksamen

”Tipo test”: vanskelige spørsmål-

Regneoppgavene var helt greie.

Estadística


Teoría


Profesora: Rosa Yagüe

Flink, forståelsesfull og hyggelig.

Noe tavle og ellers dikterte hva som skulle skrives.  2 timer.

Práctica

Profesora: Rosa Yagüe

Hun løste oppgavene på tavla.  1 time


Eksamen

Frivillig eksamen i januar/februar for 1. semester.  Årseksamen i juni/juli.  Dersom eksamen jan/feb er bestått, tar man bare eksamen for 2. semester i juni/juli.

På hjemmesiden hennes finner man eksamensoppgaver osv.

Dirección Comercial 2


Teoría


Profesora: Carmen Pérez Cabañero.

Ung og hyggelig.  Gikk ikke i noen av timene, men fikk notater av andre.  2 timer.


Práctica

Profesor: Carmelo E. Marin Sanchez

Hyggelig og flink lærer.  1 time.

Grupper.  Samme opplegg som i ”Dir.com 1”.  Føres fravær.


Eksamen

”Tipo test” ca. 30 minutter.  Et frivillig spørsmål å utlede.

Economía de la Unión Europea


Teoría


Profesor: Fernando Toboso

Veldig engasjert, flink og hjelpsom.

Heftene med stikkord til kjøp i ”Repografía”.  2 timer.

Anbefaler ham gjerne, men kanskje det lønner seg å velge han andre som underviser i faget…..på den andre gruppen var alle utvekslingsstudentene unntatt meg, og han ga nemlig alle sine studenter sprøsmålene vi skulle få på eksamen flere dager før eksamensdagen….og min gruppe visste ingenting.  Slik fungerer det i Spania.


Práctica


Profesor: Fernando Toboso

Måtte levere inn 6 interessante arbeider.  Nokså krevende å lese 20 sider økonomi-spansk for deretter å svare på alle spørsmålene.  Muntlig gjennomgang.  Disse arbeidene og oppmøte til alle timene ga meg bestått i ”Práctica”.  Fører fravær.  2 timer


Eksamen

Teori: Svare på 3 av 4 spørsmål.  Nok å skrive 2 sider.

Práctica: Frivillig eksamensdel.  Læreren vurderte hver student ut ifra innleverte oppgaver, muntlig aktivitet og oppmøte, og satte en karakter.  Dersom vi tok eksamen i ”Práctica”, ville denne eksamenskarakteren telle.

Karakter i ”Práctica” lagt sammen med karakter i ”Teoría”.

Economía Mundial


Teoría


Profesoras:  Mará Rochina Barrachina (flink)


                    Amparo Sancis Llopis (ny og usikker

Bare bruk av tavle og diktering, men oversiktlig.  2 timer


Práctica


Profesoras: María Rochina Barrachina og Amparo Sancis Llopis

Litt transparentbruk.  Oppgaveløsning på tavla.



Eksamen

1,5 timer teori, svare på 3 av 4.              1 time práctica

Angående fagene:

Snakk med flere forskjellige lærere i det samme faget.  Legg vekt på at de har transparenter som studentene får kjøpe.  Helt avgjørende for utvekslingsstudenter er å kunne konsentrere seg om hva som blir sagt i timene, og å slippe å notere som en gal.  Avtal med en spansk student fra starten av om å få kopiere notater fra timene.

På eksamenene svarer man på akkurat det lærerne spør om, og dermed in

gen lange utredninger som vi er vant med fra Norge.

Gjør oppgavene før du kommer til ”práctica”-timen.  Ingen sjekker, men for din egen del.

Skoleåret:

1. semester: 2. okt. – 26. jan.

2.         ”     19 feb  -  4. juni

Eksamensperiodene:

1. sem: 29. jan – 17. feb

2.    ”    11. juni – 15. juli

Karaktersystemet: 5 – 10

5 er akkurat ”aprobado”/bestått, mens 10 er toppkarakteren.

Ferier og helligdager:

Jul:  25. des. – 7. jan.: jeg reiste hjem på juleferie 15.12, men skolens siste undervisningsdag er rundt den 21.12.

Fallas: 16.-19. mars; en kjempefest!

Påske: 12.-23. april

9. oktober: Día de la Comunidad Valenciana; kjempeflott fyrverkeri nede ved elva ved midnatt.

Jeg har aldri hatt så mange fridager på skolen før.  Det spanske folk vet å hygge seg!

Ved ankomst:

Ta turen innom ”International Office” for å registrere at du har ankommet Valenica.  Husk å ta med dokumentasjon på at du er tatt opp ved universitetet + se under ”nyttige tips”.

Adresse: Senda Senent 11 (2. etasje).

Ikke forvent at noen kan engelsk selv om det er kontoret for utenlandssaker”!

Påmelding, betaling og henting av diplom for språkkurs foregår her.

Nyttige tips:

For å slippe ekstra bry bør du i starten alltid ha med deg pass + fotokopier av passet, passbilder, fotokopi av E111.  Fotokopiering får man gjort på ”hvert hjørne”.

Dersom du tar 4 passbilder og kopierer dem til et A4-ark ved et fotokopieringssted, sparer du litt penger.

Oppholdstillatelse:

Adresse: Los Maestros 2

Liggeer bak ”El Gobierno Civil”.  Åpner kl. 9.

Det er egen inngang for europeere.  Så ikke gjør som jeg….stå der en time før det åpner i feil kø…..    Jeg søkte i september, men har fremdeles ikke mottatt noen oppholdstillatelse.

Carnet Jove:

Med dette kortet får du rabatt på blant annet kino, transport (metro, buss, tog).

Adresse: Calle Hospital 11

Koster ca. 50 NOK, ta med pass og passbilde(r).  Må være under 26 år.

Spanskkurs:

Bare møt opp til timen og snakk med læreren.  Påmelding hos ”International office”.  Snakk med Isabel Lopez.

Jeg gikk språkkurs i september og i hele 1. semester.  I september var vi 8 i klassen, og lærerne er kjempesøte og flinke.  Pass på å komme på høyt nok nivå.  Betalte NOK 3500 , men vi hørte at det nå skal bli minst dobbelt så dyrt.

I første semester, 23/10- 7/2, hadde jeg Adela García Valle.  Alle tiders dame!  Gikk høyeste nivå.  Krever masse arbeid til hver time, og at du snakker godt spansk.  Lærte virkelig noe.  NOK1000, men blir antageligvis også dyrere.

Leilighet:

Ingen hjelper deg med leilighet.  Ringte til Hostal Moratín før jeg reiste nedover.  Hostalet lå midt i sentrumskjernen.  Et helt greit sted å være noen dager.  Det er nokså dårlig standard på de få hostalene rett ved universitetene.

Se etter oppslag på universitetene og oppslag i gaten Blasco Ibañez.  Og ring med en gang!  Kan betrygge med at det ikke er noe problem å finne en leilighet eller studentbolig, men kvaliteten varierer veldig.

Titt også på oppslag i passasjen ”Pasaje Dr. Barual Moret”, som ligger i ”Blasco Ibañez 31.  Der bodde jeg.  Sentralt til alt.  Bodde med spanjoler.

Veldig mange utvekslingsstudenter bodde på ”Colegio Mayor Almazora”.  Litt usikker på om det er et ”Colegio Mayor” eller ikke, men regner med at de har tatt kontakt med et utleiekontor som ligger i ”Calle Almazora”.

På ”Colegios Mayores” får man servert alle måltider.  Det aller nyeste av disse ligger rett ved siden av skolen og heter ”Gallileo Gallilei”.  Fordelene er bl.a. at du slipper å vaske rommet ditt, ulempen er at det er veldig kostbart….

Adr:
Hostal Moratín


C/Moratín 15


Tlf: +34 96 352 12 20


S.P.U


C/Almazora 70 (nede til høyre)


Tlf:/Fax: +35 96 360 39 58

Idrett:

Universitat de Valencia har et kjempefint og nytt idrettsanlegg, ”El Pabellon”, og har massevis av aktiviteter å tilby.  Ligger rett ved siden av hele universitetsområdet i Blasco Ibañez.  På motsatt side av fotballstadioen ”Mestalla”.

Påmelding i september inne på idrettsområdet.  Inne i hallen finner du lapper med alle aktivitetene de tilbyr.  Fra aerobic til kendo.

Jeg spilte på universitetslaget i håndball og det har vært alle tiders!

Siste tips:  Ta med dine ”dudas” til ”tutorías” for at lærerne skal vite hvem du er!

Ta gjerne kontakt!

Det venter deg et spennende studieår!

